Fil-Qorti, l-Editur Maniġerjali ta’ MediaToday, Saviour Balzan ippreżenta seba’ dokumenti li qal jikkonfermaw li n-negozjant George Farrugia iltaqa’ mal-eks Ministru Austin Gatt u l-eks Prim Ministru, Lawrence Gonzi. Waqt li kien qed jixhed f’libell li l-eks Ministru Austin Gatt fetaħ kontra MaltaToday dwar rapport li deher fl-istess gazzetta f’Jannar li għadda, is-Sur Balzan qal li dokumenti, fil-forma ta’ email juru li s-Sur Farrugia kien jaf lil Dr Gatt u saħansitra kellu opinjoni dwaru.